Referat af generalforsamling for 2017 i Hareskovby Medborgerforening



8. marts 2018 kl. 19.30 i Annexgaarden, Skandrups Allé 7, Hareskovby

Ca. 33 medlemmer deltog

Dagsorden:

1. Valg af dirigent og referent
2. Beretning om foreningens virksomhed
3. Regnskab for 2017
4. Fastsættelse af kontingent og budget
5. Indkomne forslag
6. Valg
	* Formand (1 år)
	* Bestyrelsesmedlemmer (2 år, i alt 5-9 medlemmer inkl. formand)
	* Bestyrelses-suppleanter
	* Revisor
7. Evt.

Referat:

1. Valg af dirigent og referent:

Yvonne Rasmussen valgtes til dirigent og Anders Riiber Høj valgtes til referent

1. Beretning om foreningens virksomhed:
* Leise Marud fremlagde formandens beretning, med fokus på arbejdet i bestyrelsen, HMB’s rolle i Hareskovby, den nye organisering af medborgerhuset Annexgården, hvor HMB v/ Anette Aalberg nu varetager udlejningen, nyt initiativ til nye anvendelser af Annexgården, udhuset på Stationsvej 2 og bestyrelsens arbejde for at give mulighed for fast betaling af årskontingent.
* Ib Knudsen berettede om arbejdet i aktivitetsudvalget, herunder fejringen af HMB’s jubilæum d. 23. april 2017, de ca. 70 årlige arrangementer i lokalområdet og overvejelser om at medtage andre lokale foreningeras arrangementer i HMB’s husstandsomdelte halvårsprogrammer.
* Anders Riiber Høj berettede om arbejdet i lokaludvalget, hvor der i 2017 især havde været fokus på Naturstyrelsens udhus på Stationsvej 2, afværgning af forvaltningens forsøg på at forringe byens byrum ved ændret udførelse af overkørsler (Stormly), lokale valgmøder, Hareskov Børnehus, ventilationsgrunden og implementering af Hareskovby’s lokalplan. Desuden blev efterlyst interesserede, der ville medvirke til udarbejdelse af en lokal trafikplan.
* John Ehrbahn berettede om søgruppens aktiviteter, herunder udgivelse af Søgruppens folder, vejledning til søejere og indsatsen for kortlægning af stier.
* Henrik Brucker berettede, at digelauget ledes af Hanne Juel og at næste digelaugsdag er til juni. Som noget nyt overvejede man at lade frivillige naboer ”adoptere” delstrækninger.
* Finn Løkkegaard berettede om aktiviteterne i historisk gruppe.
* Niels Rude Petersen berettede om foreningens idrætsaktiviteter, der er gratis for foreningens medlemmer: Svømning i svømmesalen på Hareskov Skole (tirsdag 21-22 og fredag 14.45-18.00) og yoga.
* Yvonne Rasmussen, Leise Marud, Karin Matthiesen og Annie Klug berettede om arbejdet i de to biblioteksgrupper: Samarbejdsudvalget og Brugergruppen. Man oplevede, at der uofficielt var bibliotekarer til stede på Hareskov Bibliotek mandag, onsdag og fredag 9-12, samt at man foruden ryddelighed og ro havde fokus på at opretholde et rimeligt bogsortiment.
* Anders Riiber Høj orienterede om indsatsen i Lokalsamfundets Samvirke og Furesø Bevaring.

1. Regnskab for 2017

Erik Rasmussen fremlagde det reviderede regnskab for 2017. Regnskabet blev godkendt.

1. Fastsættelse af kontingent og budget

Erik Rasmussen fremlagde forslag til opdateret budget for 2018 og budget for 2019. Budgetterne blev godkendt. Det blev besluttet at kontingentet for 2019 blev fastholdt til 200 kr. pr. husstand.

1. Indkomne forslag

Ingen forslag var indkommet.

1. Valg
Formand (1 år):
 - Leise Marud blev genvalgt

Bestyrelsesmedlemmer (2 år, i alt 5-9 medlemmer inkl. formanden):
 - Annette Aalberg blev valgt
 - Annie Klug blev genvalgt
 - Erik Rasmussen blev genvalgt
 - Ib Knudsen blev genvalgt
 - Anders Riiber Høj, Eva Vedel, Henning Bek og John Ehrbahn var ikke på valg (valgt i 2017)
 - Lisbeth Abrahamsen genopstillede ikke, men blev takket for sin store indsats i bestyrelsen i flere omgange gennem årene

Bestyrelsessuppleanter (1 år, deltager på lige fod i bestyrelsesarbejdet, blot uden stemmeret):
 - Karen Matthiesen blev valgt
 - Iben Hvilsted-Olsen blev valgt

Revisor (2 år):
 - Marianne Jørgensen blev genvalgt
 - Som revisorsuppleant var Finn Løkkegaard ikke på valg (valgt for 2 år i 2017)

1. Eventuelt

Følgende emner blev taget op:

* Hareskov Bibliotek
* Politisk fokus på decentralisering af forvaltningsfunktioner
* Kunstgræsbanen overfor Hareskovhallen
* Igangværende høring af lokalplanen for rækkehuse på Ventilationsgrunden, Rolighedsvej

11. marts 2018 / Anders Riiber Høj